钦定古今图书集成/明伦汇编/氏族典/第409卷 > 许永禧
## 钦定古今图书集成/明伦汇编/氏族典/第409卷 > 许永禧

按《明外史许永禧传》：“永禧，曲沃人。崇祯十三年由举

大至，守者惊溃，永禧具袍笏北面再拜，据案秉烛端
坐，贼入，遂自刭。”时西平、遂平先后皆陷，西平知县高
斗垣，繁峙人，崇祯十二年由恩贡生授官。城陷被执，
不屈死。遂平知县刘英，贵州贡生，誓众死守。城陷，骂
贼死。上蔡既陷，汝宁通判官篆往署其县事，广招流
亡，民获完家室者甚众。是年冬，汝宁陷，贼党贺一龙
掠地上蔡，篆出御之，陷阵死。篆，胶州人，起家任子。